หยั่งเสียงคะแนนผู้สมัครเลือกตั้ง ปธน.สหรัฐ ด้วย “ไข่เจียว”
วันนี้ชาวอเมริกันต่างเดินทางไปลงคะแนนเสียงเลือกตั้งประธานาธิบดีกัน ซึ่งผลการนับคะแนนยังไม่ออกมา แต่ที่กรุงวอชิงตัน ร้านอาหารแบบหลาย สาข
บริกรสาวที่ร้านอาหาร Silver Diner ในกรุงวอชิงตันแนะนำเมนูอาหาร พิเศษให้แก่ลูกค้า ที่มีเฉพาะช่วงเลือกตั้งประธานาธิบดีอเมริกันคนใหม่ในปีนี้ Obamalette คือไข่เจียวสไตล์ชิคาโก บ้านเกิดของวุฒิสมาชิก โอบาม่า ตัวแทนพรรคเดโมแครต ในขณะที่ Mccainlette คือไข่เจียวแบบแอริโซน่า รัฐที่จอห์น แมคเคน ตัวแทนพรรครีพับลิกันได้รับเลือกเป็น สมาชิกวุฒิสภามาหลายสมัย ลูกค้าบางคนที่เดินทางไปคูหาเลือกตั้งมาแล้ว แต่ยังตะขิดตะขวงใจต่อการ ตัดสินใจของตัวเอง อาจมาที่ร้าน Silver Diner ที่มีอยู่ 15 สาขาในรัฐแมรี่แลนด์ เวอร์จิเนียและนิวเจอร์ซี่ย์ เพื่อลงคะแนนเสียงอีกครั้งด้วยการสั่งเมนูพิเศษ Blueplate 08 แล้วเลือกว่าอยากกินไข่เจียวของผู้สมัครคนใด โดยไข่เจียว Obamalette ได้รับแรงบันดาลใจจากอาหารจานโปรดของวุฒิสมาชิกโอบาม่า พิซซ่าสไตล์ชิคาโก ที่มีส่วนประกอบหลักๆ คือ เนยแข็งอิตาลี ใบกระเพรา มะเขือเทศและหัวหอม ในขณะที่ Mccainlette ปรุงด้วยผักชี พริกไทย หัวหอม เนยแข็ง cheddarและ ซ้อสบาร์บีคิว ตามแบบรัฐแอริโซน่า ใครชอบใจผู้สมัครคนใดก็เลือกได้เลย อย่างไรก็ตาม ดูเหมือนลูกค้าที่ถูกอกถูกใจที่สุด จะเป็นกลุ่มที่ยังไม่มีสิทธิลงคะแนนเสียงเลือกตั้งจริงๆ และบางทีสาเหตุที่เลือก ก็ไม่ใช่เพราะอยากใช้สิทธิเช่นกัน น้องคนนี้บอกว่าเลือก Mccainlette เพราะชอบกลิ่นซอสบาร์บีคิว ก็แค่นั้น แต่ไม่ว่าจะสั่งเพราะชอบรสชาดหรือชอบผู้สมัคร ทางร้าน Silver Diner จะเก็บ ข้อมูลไว้ตลอดแบบวันต่อวัน เพื่อดูว่าไข่เจียวของผู้สมัครคนใดมีคะแนนนำ การนับคะแนนไข่เจียวเสร็จสิ้นไปแล้ว และไม่ว่าผลการนับคะแนน เลือกตั้งจริงๆ ในวันนี้จะเป็นเช่นไร แต่ทางร้าน Silver Diner เปิดเผยว่าผู้ชนะ Blueplate 08 คือไข่เจียว Obamalette